तर अनुदान गरेको २४ घण्टा नबित्दै सुमन थापाले सो रकम संस्थाको विधान विपरीत दिइएको आरोप लगाउदै तुरुन्त 'फ्रिज' गर्न औपचारिक आग्रह गरेका छन्। वर्तमान कार्य समितिको पदावधि समाप्त हुनु पूर्व गरिएको यो निर्णय 'अनुचित' र संस्थाको विधान विरुद्ध भएको जिकिर सहित विधानका विभिन्न धारा-उपधारा उल्लेख गर्दै प्रेषित गरिएको एक पत्र आज मंगलाबार एनसीएससीमा दर्ता भएको छ। नव निर्वाचित सभापति सुमन थापा र महासचिव भक्त भण्डारीका नाममा जारी गरिएको उक्त पत्रले आफूहरू सदा एनसीएससीलाई सहयोग गर्न तयार रहेको समेत उल्लेख छ।
